Nəhayət, məruzəyə qaçqınlarla bağlı balaca, bir səhifənin həcmindən də az məlumat salınıb. Qaçqınların və məcburi köçkünlərin hüquqlarının müdafiəsi. Məgər Azərbaycanda bundan da böyük bir problem yaşayırıqmı? Yaşamırıq. Mənə elə gəlir ki, ombudsmanın bütün fəaliyyəti, əslində, bunun üzərinə yönəlməlidir. Lakin nə edirlər? Sadəcə ola-raq, heç bir təsir imkanına malik olmayan universal metod-dan istifadə edirlər. Yəni bəyanatlar imzalayırlar və onu da ayrı-ayrı beynəlxalq təşkilatlara göndərirlər. Nə olsun? Nəticə varmı? Olmazmı ki, ayrı-ayrı dövlətlərin ombudsman institutlarının təmsilçilərinin iştirakı ilə Azərbaycanda məcburi köçkünlərin və qaçqınların hüquqlarının müdafiəsi ilə bağlı beynəlxalq konfranslar, simpoziumlar keçirilsin və Azərbaycanın bu problemi onların vasitəsilə dünya miqyasına çıxarılsın? Niyə bunlar edilmir? Nədir buna mane olan? Bu suallar məni kifayət qədər düşündürür və mən çox istərdim ki, Elmira xanım mənim suallarıma cavab versin. Çox sağ olun.